Árið 2016 hóf síðan Háskólinn á Akureyri að annast skólahaldið og þá teygði Sjávarútvegsskólinn einnig anga sína til Norðurlands . Arnfríður Eide Hafþórsdóttir og María Marta Bjarkadóttir leiðbeinendur í Sjávarútvegsskólanum á góðri stunduÞær Arnfríður og María Marta segja að samtals hafi um 70 nemendur sótt Sjávarútvegsskólann á Austurlandi á þessu sumri . Í mörgum tilvikum kom það nemendunum mjög á óvart hve störfin innan greinarinnar eru fjölbreytt og margbreytileg . Þær Arnfríður og María Marta segja að samskiptin við alla þá sem hafa tengst skólahaldinu hafi verið einkar ánægjuleg og það hafi verið hin besta skemmtun að fá að starfa með unga fólkinu á Austurlandi . „ Það eru forréttindi að fá að vera með þessum krökkum , “ sögðu þær . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .